***សម្ភាសរបស់ឈ្មោះ វ៉ន សុផល***

ក៖ អ្នកសម្ភាសឈ្មោះ : កុយ សុភី ខ៖ អ្នកត្រូវបានគេសម្ភាសឈ្មោះ វ៉ន សុផល

*ពត៌មានសង្ខេបឈ្មោះ វ៉ន សុផល*

*គាត់មានឈ្មោះវ៉ន សុផល អាយុ៥០​ គាត់កើតឆ្នាំរកា នៅឆ្នាំ១៩៦៧ គាត់មានឈ្មោះហៅក្រៅ ជេអ៊ិត គាត់មានសញ្ជាតិខ្មែរ គាត់កាន់សាសនាព្រះពុទ្ធ គាត់កើតនៅបឹងត្របែក ភ្នំពេញ។ ឪពុកគាត់ឈ្មោះវ៉ន យ៉េន គាត់មានអាយុ៧៧ គាត់មានសញ្ជាតិខ្មែរ ការសិក្សារបស់គាត់ថ្នាក់ទី១០ជាង គាត់ចេះភាសា គាត់រៀនសាករនឹងសម្តេចឪ នៅភូមិក្នុង ឃុំព្រៃកាប៉ៅ ស្រុកគងមាស ខេត្តកំពង់ចាម គាត់មានបងប្អូន៥នាក់ ទី១ (ឪពុកគាត់) ទី២ ស៊ីម ស្រី ទី៣ ចែ ស៊ីម គីម ទី៤ ស៊ីម យីម បន្ទាប់មកស្រីពៅ ក្រៅពីហ្នឹងស្លាប់អស់ហើយ ។ ខាងម្តាយឈ្មោះសែម ចាន់នាង គាត់ឈ្មោះ សុខ គៀ គាត់មានអាយុ ៦០ឆ្នាំជាង គាត់មានសញ្ជាតិខ្មែរ គាត់រៀនត្រឹមថ្នាក់ទី៤ គាត់កាន់សានាព្រះពុទ្ធ ភូមិវាល ឃុំត្រពាំងកក់ ស្រុកសំរោងយ៉ោង គាត់មានបងប្អូន៦នាក់ ។ ទី១(ម្តាយគាត់) ទី២ ពូកុសល ទី៣ មីងមុំ ទី៤ មីងស្រី ទី៥ មីងកីយ ទី៦ពូជា។ ឪពុកម្តាយគាត់កាលពីរៀបការរួចហើយ គាត់ជាអ្នកលក់ដូរតិចតួច ។គាត់មានបងប្អូនចំនួន៧នាក់ ទី១ឈ្មោះស្រី ហុច ទី២បងទូច ទី៣(គាត់)ទី៤ ស្រីតា ទី៥ ចាន់ថុល ទី៦ ទិព្វ ទី៧ ទេពី។ ចំណែកគាត់បានរៀបអាពាហ៍ពិពាហ៍នៅសង្គមរដ្ឋកម្ពុជានៅឆ្នាំ៩៧ គាត់មានអាយុ២០ឆ្នាំជាង គាត់បានរៀនថ្នាក់ទី៤ គាត់ធ្វើស្រែ ធ្វើចម្ការ ហើយចំណែកស្វាមីឈ្មោះ៥៤ សញ្ជាតិខ្មែរ កើតនៅក្នុងសាសនាព្រះពុទ្ធ ការសិក្សារបស់គាត់រៀនត្រឹមថ្នាក់ឌីប្លូម គាត់កើតនៅភ្នំពេញ នៅរោងកុនអង្ករ បងប្អូនគាត់មាន៤នាក់ ទី១ ឈ្មោះបងលីម(ស្រី)ទី២ប្តីគាត់ ទី៣ចឹកណេរ ទី៤ ស្រីពៅ ។ គាត់មានកូន៣នាក់ កូនទី២ ឈ្មោះផា ប៊ុណ្ណហេង ភេទប្រុស អាយុ២២ កើតឆ្នាំឆ្លូវ បញ្ជប់ការសិក្សានៅត្រឹមថ្នាក់ទី៨ មានកូន១។ គាត់មានមុខរបរនៅពេញ អ្នកបិទតែម ជាងម៉ូតូតិចតួច កូនរបស់គាត់ឈ្មោះជា គីម ទី៣ ឈ្មោះជា ផល្លី(ស្រី) ឆ្នាំមមី គាត់រៀនថ្នាក់ទី៨ នៅពាងក្នុង ហ៊ុនសែន ព្រៃកាប៉ៅ ទី៣ ជា ផាណា រៀនថ្នាក់ទី៣ ឆ្នាំជូត ទីកន្លែងកំណើតនៅឈ្នួល ស្រុកក្រចេះ គាត់ធ្វើចម្ការ ២០០៤៕*

ក៖ចាស ខ្ញុំជម្រាបអាលឹក! ចាស! ប្អូនស្រី! សុខសប្បាយអ្ហេនែ?

ខ៖ចាស សុខសប្បាយអ្ហេ

ក៖អ្ហឺ ខ្ញុំឈ្មោះកុយ សុភី បានម៉ោធ្វើការសម្ភាស នៅឆ្នាំច សំរឹទ្ធសក ពុទ្ធសករាជ្យ២៥៦២ ខែៗមិគសិរ ១០រោច អ្ហឺ...ថ្ងៃអង្គារទី១ ខែមករា ឆ្នាំ២០១៩។ នាមត្រកូល និងនាមខ្លួនអ្ហា បស់ប្អូនស្រីអ្ហា! ឈ្មោះអ្វី?

ខ៖ឈ្មោះវ៉ន សុផល

ក៖វ៉ន សុផល?ឈ្មោះហ្នឹង អ្នកណា អ្នកដាក់ ពីណាអ្នកដាក់ឈ្មោះអោយប្អូនស្រី?

ខ៖ប៉ា!

ក៖ប៉ា! អ្ហឺ...ឈ្មោះហ្នឹង មានអត្តន័យដូចម្តេច?

ខ៖ផល! មានផលស្អី! មានផល ចឹង! ហ្នឹងហើយ

ក៖អ្ហឺ ល្អ...ចាស!

ខ៖មានផលល្អ

ក៖តើប្អូនស្រី មានឈ្មោះហៅ ក្រៅមួយទៀតដែរ?

ខ៖មាន!

ក៖ឈ្មោះអ្វី?

ខ៖ឈ្មោះ គេហៅជេ អ៊ិតហ្នឹងហ្នឹង!

ក៖ជេ អ៊ិត ហ្នឹងអ្ហា?

ខ៖ចាស ហ្នឹងហើយ

ក៖ចឹង មូលហេតុអី បានដាក់ឈ្មោះ មានឈ្មោះហៅក្រៅមួយទៀត?

ខ៖ព្រោះយើងកើតម៉ោ រាងល្អិតជាងគេ

ក៖អូ...មូលហេតុហ្នឹង!

ខ៖ចាស

ក៖ចាស (សើច) ប្អូនស្រី តើកើតនៅខែឆ្នាំណា?

ខ៖ឆ្នាំ១៩៦៧

ក៖អូ...រួចទៅ គេហៅឆ្នាំខ្មែរអ្ហា គេហៅឆ្នាំអីគេ កាលហ្នឹង?

ខ៖ឆ្នាំ អាកា

ក៖ចឹង?

ខ៖ចាស

ក៖អាលូវ អាយុ អាយុម៉ានហើយ?

ខ៖អាយុម៉ានហើយអីអ្ហេ ចូល៥០ហើយឮ

ក៖៥០...ហើយ?

ខ៖ចាស

ក៖បងស្រី មានសញ្ជាតិជាអ្វី?

ខ៖សញ្ជាតិខ្មែរ

ក៖កាន់សាសនាអ្វី?

ខ៖កាន់ អ្ហឺ...កាន់សាសនាខ្មែរ!

ក៖ព្រះពុទ្ធ  
ខ៖ព្រះពុទ្ធសាសនា

ក៖ចាស បងស្រីកើតអ្ហា អ្ហឺ...ទីកន្លែងកំណើតអ្ហា?កើតនៅណា?

ខ៖កើតនៅ អ្ហឺ...ភ្នំពេញ!

ក៖នៅភ្នំពេញ?

ខ៖ហ្នឹងហើយ

ក៖សង្កាត់អី?

ខ៖អ្ហឺ...

ក៖សង្កាត់ ខ័ណ្ឌអីវិញ?

ខ៖អ្ហឺ...ស្អី អ្ហឺ...ស្អីគេអ្ហេអ្ហី បឹង...

ក៖អ្ហឺ...បឹងម៉េច?បឹងតាបែកអូ?

ខ៖ចាស

ក៖ចឹង នាមត្រកូល ឪពុកបងស្រី ឈ្មោះអ្វី?

ខ៖ឈ្មោះអ្ហឺ...នេះ ឈ្មោះវ៉នយ៉េន

ក៖ចាស សព្វថ្ងៃ គាត់នៅរស់អ្ហេណា?

ខ៖ចាស នៅរស់

ក៖អ្ហឺ...ថ្ងៃខែ​ឆ្នាំកំណើតគាត់?

ខ៖អត់ដឹង

ក៖អ្ហឺ...ចុះឆ្នាំខ្មែរ មានចាំអ្ហេ?

ខ៖ចាំ

ក៖ឆ្នាំអីលោកតា?

ខ៖តា! ៧០ជាងហើយ

ក៖៧០ចឹងអ្ហេ?

ខ៖ចាស

ក៖ចាស

ខ៖តា! ៧៨! ៧៧ហ្នឹង  
ក៖ហើយទៅ អ្ហឺ...គាត់ សញ្ជាតិជាអ្វី?

ខ៖សញ្ជាតិខ្មែរ

ក៖គាត់បានចូលសិក្សាត្រឹមថ្នាក់ទីម៉ាន?

ខ៖តា? ១០ជាងអ្ហាអ្ហីទេ តាអូ

ក៖ចុះគាត់ចេះ អង់គ្លេស ចេះទឹងអីអ្ហេ?ចឹង គាត់ចេះភាសាបរទេសដែរអ្ហេ?

ខ៖ចាស ចេះ

ក៖ចេះណា?

ខ៖ចាស គាត់រៀន អ្ហឺ...កូនសម្តេចឪអូ!

ក៖អូ...គាត់ចេះច្រើនដែរហ្នឹងអ្ហេ?

ខ៖រៀនសាករហ្នឹង!

ក៖ចាស រួចទៅ គាត់មានអត្តចរឹកដូចម្តេច?

ខ៖គាត់ជាឪពុក ស្លូតបូត

ក៖ស្លូតបូតចឹងអ្ហា?

ខ៖ស្លូតបូត

ក៖ចាស រួចទៅ អ្ហឺ...មុខរបរគាត់ធ្វើអ្វី?

ខ៖មុន!​គាត់ធ្វើស្រែ គាត់ធ្វើចម្ការចឹង តែអាលូវ គាត់ចាស់ហើយ ធ្វើអត់កើតទេ

ក៖រួចទៅ ទីកន្លែង គាត់កើតនៅណា?

ខ៖ផ្លូវ ភូមិក្នុង ឃុំព្រៃកាប៉ៅ ស្រុកគងមាស ខេត្តកំពង់ចាម  
ក៖ចាស ចុះបងប្អូន​បង្កើតៗ​ផស់គាត់អូ​ ដូចជាបងទី១ ឈ្មោះអ្វី?

ខ៖បងប្អូនប៉ាអ្ហេ?

ក៖ចាស

ខ៖គាត់បងគេ

ក៖ចាស ទី២?

ខ៖ទី២ អ្ហឺ...ស៊ីម

ក៖តាស៊ីមអូ?

ខ៖ស៊ីម! ស្រី

ក៖ហើយដាក់ឈ្មោះ យាយស៊ីម ស្រី!

ខ៖ចាស

ក៖ទី៣ ?

ខ៖បន្ទាប់ម៉ោ ទី៣! ចែ គីម អ្ហាអ្ហេអ្ហឺ...ទី២ ចឹក យីម ទី៣! ស៊ីម!

ក៖ចាស

ខ៖ហ្នឹងហើយ

ក៖ទី៤?

ខ៖ដឹងអីទេ...អាពតវៃចោលអស់ហើយ

ក៖អូ

ខ៖យកទៅវៃចោលអស់ហើយ! ហើយចឹក ស៊ីវ! ពៅគេ...

ក៖អូ អូ អស់ហើយ

ខ៖ចឹក ស៊ីប ចឹងអ្ហេ ឈ្មោះចឹក ស៊ីបអស់ហើយ ចឹងហើយ! ឈ្មោះចឹក ស៊ីវអ្ហា

ក៖អ្ហឺ ចឹក ស៊ីប អ្ហឺ...ឈ្មោះ ចឹកស៊ីវចឹងអ្ហេ?

ខ៖ចឹក ស៊ីវ ពៅគេ!

ក៖ចឹង?

ខ៖ចាស

ក៖ចាស នាមត្រកូល ម្តាយបស់បងស្រី គាត់ឈ្មោះអ្វី?

ខ៖សែម ចាន់នាង

ក៖សែម ចាន់នាង?

ខ៖សែម ចាន់នាង

ក៖ចាស គាត់នៅរស់ទេចឹងអ្ហឺ?

ចាស! រួចទៅ គាត់! ឆ្នាំខែ ឆ្នាំកំណើតបស់គាត់នៅ

ខ៖ម៉ែ! អត់ចាំអ្ហេ

ក៖អ្ហឺ...

ខ៖គាត់ឈ្មោះ សុខ​ គៀ

ក៖ខ្មែរក៏អត់ចាំដែរ ចឹងអូ?

ខ៖ចាស

ក៖គាត់៦០ជាង

ខ៖៦០ជាង

ក៖ចាស គាត់មានអត្តចរឹក យ៉ាងដូចម្តេចដែរ?

ខ៖ចរឹកគាត់ធម្មតា ស្លូតបូត ធម្មតា!

ក​៖គាត់សញ្ជាតិ?

ខ៖ខ្មែរ!

ក៖ចាស គាត់អ្ហឺ...បានចូលសិក្សា ត្រឹមថ្នាក់ទីម៉ានដែរ?

ខ៖ម៉ែ! មិនដឹងរៀនថ្នាក់ទីម៉ានទេនៀក! ម៉ែ! រៀនថ្នាក់ទី៤ ពីដើម។

ក៖ចេះដែរ? ភាសាបរទេស គាត់ចេះអ្ហេ?

ខ៖អត់ទេ

ក៖អត់ចេះទេ គាត់កាន់សាសនា?

ខ៖ខ្មែរ!

ក៖ហ៊ឹម ព្រះពុទ្ធយើង!

ខ៖ចាស ព្រះពុទ្ធសាសនា ហ្នឹងហើយ

ក៖ចាស ទីកន្លែងកំណើតយើង អ្ហា គាត់កើតនៅក្នុងភូមិ?

ខ៖គាត់កើតនៅខេត្តតាកែវ

ក៖តាកែវ

ខ៖ភូមិវាល

ក៖ភូមិវាល?ឃុំ?

ខ៖ឃុំ ត្រពាំងកក់ អ្ហឺ...ត្រពាំងកក់រឺសំរោងយ៉ោកអ្ហេនៀក?

ក៖ស្រុកៗសំរោងយ៉ោក ហីស្អី?

ខ៖ហ្នឹងហើយ មើលទៅ!

ក៖ខ្ញុំមិនស្គាល់ដែរ

ខ៖ហ្នឹងហើយ​ ភ្លេចៗទៅ

ក៖ចាស

ខ៖សំរោងយ៉ោក ចឹងហើយ...

ក៖អ្ហឺ...បងប្អូនបង្កើតៗ មានដូចជាទី១?

ខ៖ទី១ គាត់

ក៖ទី២?

ខ៖ទី២... ពូ! កុសល

ក៖ឈ្មោះអី?ពូអី?

ខ៖ពូកុសល

ក៖ពូ សលអញ្ចឹង?

ខ៖ចាស ទី៣ មីងមុំ!

ក៖មីងមុំ

ខ៖ទី៤ មីងស្រី

ក៖ មីងស្រី?

ខ៖ទី៥ មីងកីយ

ក៖ទី៥ មីងកីយ

ខ៖ទី៦ ពូជា

ក៖ពូ ជា! មានអីអ្ហេ?

ខ៖អស់ហើយ

ក៖ អស់ហើយអូ! ចាស! អ្ហឺ...គាត់ដែលតាណាលយាយពី អាមុនគាត់រៀបអាពាហ៍ពិពាហ៍ជាមួយម្តាយបងស្រីហ្នឹងអ្ហា តើមូលហេតុអី បានជារៀបអាពាហ៍ពិពាហ៍ជាមួយគ្នា ជាប់សាច់ឈាម រឺក៏អ្នកដទៃ?

ខ៖គាត់សុទ្ធតែអ្នកដទៃ

ក៖គាត់! អ្នកដទៃអ្ហូ?

ខ៖ចាស

ក៖គាត់អ្នកដទៃ ប៉ុនគាត់ឆ្លងខេត្តហ្នឹងអ្ហា

ខ៖ម្តាយ!

ក៖ម្តាយបងស្រី នៅដល់តាកែវនេះអ្ហេ?គាត់នៅឪពុក អ្ហឺ...ឪពុកនៅខេត្តកំពង់ចាមអូ?

ខ៖គាត់នៅ...ម៉ែ!​​ គាត់ទៅនៅពេញ

ក៖អូ

ខ៖នៅមួយផ្ទះអ៊ំ!

ក៖ហ្នឹងហើយ

ខ៖រួចទៅ ប៉ាទៅរៀននៅពេញ

ក៖អូ...អូ!

ខ៖ហ្នឹងហើយ

ក៖ក៏បានឃើញគ្នាអូចឹងទៅ?ហ៊ឹម...

ខ៖ចាស គាត់នៅនុងហ្នឹងទៅ នៅពេញហ្នឹងទៅ!

ក៖ចាស ចុះអ្ហឺ...ចំណែកបងស្រីវិញ?តើតាំងពីទូចមកដល់​​... តាំងពីទូចដឹងក្តីម៉ោ នៅជាមួយឪពុកម្តាយ បងប្អូន កាលហ្នឹង! មានជីវភាពយ៉ាងម៉េចដែរ បើយើងនៅពេញ?

ខ៖នៅពេញ ជីវភាព ម៉ាសមរម្យ នៅទូចដែរហ្នឹង កាលហ្នឹង ៧!៨ឆ្នាំ! ១០ឆ្នាំ។

ក៖អ្ហឺ...ចឹងទៅ អ្ហឺ...តា អ្ហឹ...និងយាយយីមហ្នឹង!​គាត់មានមុខរបរគាត់ ធ្វើអ្វី?

ខ៖គាត់រកស៊ីកំប៉េះកំប៉ុកតិចតួច!

ក៖រកស៊ី លក់ដូរអូ?ចាស!

ខ៖ ដល់ហើយបងស្រីអ្ហឺ...មានបងប្អូន ចំនួនម៉ាននាក់?បងប្អូនបង្កើតៗអ្ហា ហើយក៏ទី១ ឈ្មោះអ្វី?

ខ៖ទី១ ឈ្មោះ ស្រី ហុច

ក៖ស្រី ហុចហ្នឹងអ្ហេ?

ខ៖ចាស

ក៖ទី២ ?

ខ៖បងទូច

ក៖បងទូច?

ខ៖ចាស

ក៖ចុះទី៣

ខ៖ទី៣ ខ្ញុំហ្នឹងអ្ហា

ក៖ចាស ចឹងទី៤?

ខ៖ទី៤ តា!

ក៖ស្រីតា!

ខ៖ស្រីតា!

ក៖ទី៥?

ខ៖ទី៥ ចាន់ថុល

ក៖ចាស ទី៦?

ខ៖ទិព្វ

ក៖ទិព្វ! ទី៧?

ខ៖ទី៧ ទេពី

ក៖ចាស ! ចំណែកបងស្រីវិញ បានរៀបអាពាហ៍ពិពាហ៍ហៅថា​ នៅក្នុងសង្គមអ្វី?

ខ៖សង្គមកម្ពុជា! រដ្ឋកម្ពុជា

ក៖រដ្ឋកម្ពុជា! កាលហ្នឹង នៅឆ្នាំ?

ខ៖៩០!

ក៖៩០គត់អូ?៩៧អូ?ចឹងអ្ហេ? ចាស...រដ្ឋកម្ពុជា៩៧អ្ហេ?

ខ៖ចាស

ក៖ចាស កាលហ្នឹង បងស្រី អាយុម៉ាន?

ខ៖អាយុ២០ជាង!

ក៖២០ម៉ានទៅ?

ខ៖ដឹង២០ម៉ានទេ អត់ចាំអ្ហេ(សើច)

ក៖អត់ចាំ!(សើច)

អូ រួចទៅ បងស្រីបានត្រឹមចូលសិក្សាបានថ្នាក់ទីម៉ាន?

ខ៖បែកពីអាពតម៉ោ បានរៀនត្រឹមថ្នាក់ទី៤

ក៖ត្រឹមទី៤នែ?មូលហេតុអី បានរៀនត្រឹមទី៤ រួចទៅឈប់?

ខ៖ជីវភាព អត់ក្រីក្រពេក ធើស្រែ ធើចម្ការ!

ក៖ដោយសារជីវភាពនែ?

ខ៖ជីវភាព!

ក៖អ្ហឺ...ចាស! អ្ហឺ...ចំណែកប្តី ស្វាមី ឈ្មោះអ្វី?

ខ៖ឆេង ថា។

ក៖ចាស ថ្ងៃខែឆ្នាំកំណើតគាត់?

ខ៖ឆ្នាំរោង

ក៖ឆ្នាមរោង...អាលូវ! ជិត?

ខ៖៥៤!

ក៖៥៤!​តើហ៊ឹម...គាត់មានសញ្ជាតិជាអ្វី?

ខ៖សញ្ជាតិខ្មែរ

ក៖ចាស

ខ៖ចាស

ក៖កើតក្នុងសាសនាអ្វី?

ខ៖អ្ហឺ..ព្រះពុទ្ធសាសនា

ក៖ព្រះពុទ្ធណ្ណ?

ខនិងក យាយរួមគ្នា៖ព្រះពុទ្ធសាសនា ។

ក៖អ្ហឺ...គាត់បានចូលអ្ហឺ...សិក្សាត្រឹមថ្នាក់ទីម៉ាន?

ខ៖ថ្នាក់ទីម៉ានអ្ហេ?ឌីប្លូម គាត់ហ្នឹងហើយ...

ក៖ចឹងអូ?

ខ៖ចាស ចេះជ្រៅជ្រះជាងខ្ញុំ

ក៖ចាស

ខ៖ចាស ជំនាន់ហ្នឹង បានឌីប្លូម

ក៖ចាស ចុះចំណែកគាត់កើតនៅក្នុងភូមិ?

ខ៖នៅពេញហ្នឹង នៅរោងកុនអង្គរអ្ហ!

ក៖រោងកុនអង្គរ

ចាស រួចទៅបងប្អូន គាត់បង្កើតៗអ្ហា?

ខ៖បងប្អូនគាត់បីនាក់

ក៖ទី១?

ខ៖៤នាក់ ៤នាក់!

ក៖៤នាក់ ចាស!

ខ៖ទី១ ឈ្មោះ បងលីម !

ក៖ស្រីអូ?

ខ៖ហ្នឹងហើយ!

ក៖ទី២ ប្តីខ្ញុំ

ខ៖ទី៣ ចឹក ណេរ!ទី៤ ស្រីពៅ។

ក៖ស្រីពៅចាស! ចំណែកបងស្រីវិញ អ្ហឺ...មានកូនប៉ុន្មាននាក់ហើយ?

ខ៖មានកូន៣នាក់ ស្រី២ ប្រុស១

ក៖ចាស កូនទី១ ឈ្មោះអ្វី?

ខ៖ឈ្មោះអ្ហឺ...ហេង...

ក៖អ្ហឺ...

ខ៖ដា ប៊ុណ្ណហេង

ក៖អីគេ?

ខ៖ដា ប៊ុណ្ណហេង

ក៖ដា...ប៊ុណ្ណហេង! ភេទប្រុសណា?ហើយថ្ងៃខែឆ្នាំកំណើតគាត់នៅណា?

ខ៖គាត់កើតឆ្នាំឆ្លូវ។

ក៖ឆ្លូវ!​ អាលូវ គាត់អាយុម៉ានហើយ?

ខ៖២២!

ក៖ចាស រួចចឹងគាត់ បញ្ចប់ការសិក្សា ត្រឹមថ្នាក់ម៉ាន?

ខ៖ទី៨

ក៖ទី៨...ហើយអាលូវគាត់មានគូស្រករអ្ហាណា?

ខ៖ចាស បានកូនមួយហើយ

ក៖ហ្នឹង! បានកូនមួយហើយ ហើយគាត់ប្រកបមុខរបរនៅណា?

ខ៖នៅភ្នំពេញ

ក៖គាត់ធ្វើអ្វី?

ខ៖បិទតែម ជាងម៉ូតូតិចតួច

ក៖អូ ចាស! ចំណែកកូនគាត់ឈ្មោះអ្វី?

ខ៖ឈ្មោះអ្ហឺ...សេរីរ័ត្ន

ក៖ចាស រួចទៅ គាត់មានមុខរបរធើអីដែរ?

ខ៖គាត់មានមុខរបរទឹមឈប់រៀន ត្រឹមឆ្នាំទី១ដែរហ្នឹង!

ក៖ហ៊ឹម

ខ៖នៅផ្ទះធម្មតាអូ?បើមានតិចតួចហ្នឹង ស៊ីជាមួយម៉ែហ្នឹងទៅ

ក៖ចាស មេផ្ទះអ្ហា?

ខ៖មេផ្ទះអ្ហៅ

ក៖ចាស បន្ទាប់ម៉ោ កូនទី២?

ខ៖ទី២ ឈ្មោះដា ទឹមឡើងមិញហ្នឹង

ក៖ចាស ហើយទៅទី៣ឈ្មោះ?

ខ៖ ផល្លី  
ក៖ឈ្មោះនេះទៅ គេវៃចូលអត្តបទហ្នឹង ដាក់នេះហ្នឹង ហើយទៅឈ្មោះអ្ហឺ...ដាក់ឈ្មោះអោយសមនឹងត្រកូលហ្នឹង ហើយត្រកូលអី ឆ្លើយអ្ហៅ!

ខ៖អ្ហឺ...ផល្លី

ក៖ចាស ផល្លី!

ខ៖ ទី៣! ឈ្មោះ...

ក៖ឈ្មោះអីអ្ហៅ?

ខ៖ដា ផល្លី

ក៖អ្ហា! ភេទស្រី?

ខ៖ទី៣...

ក៖កុំអាល

ខ៖រួចទៅភេទស្រី

ក៖ភេទស្រី! រួចទៅ ថ្ងៃខែឆ្នាំកំណើតគាត់?

ខ៖ឆ្នាំមមី

ក៖ឆ្នាំមមីអូ?

ខ៖ចាស

ក៖មមី! ចាស អាលូវគាត់រៀនដល់ថ្នាក់ទី?

ខ៖ទី៨

ក៖ទី៨ហើយចាស! នៅសាលាអនុវិទ្យាល័យ?

ខ៖ពាងក្នុង!

ក៖ចាស ហ៊ុន សែន ព្រៃកាប៉ៅណា ចាស! បន្ទាប់ម៉ោ ទីម៉ាន?

ខ៖ទី៣ ដា ផាណា

ក៖ចាស

ខ៖រៀនថ្នាក់ទី៣

ក៖គាត់ឈ្មោះអី? ហើយថ្ងៃខែឆ្នាំកំណើតគាត់?

ខ៖ឆ្នាំជូត!

ក៖ជូត! ហើយទីកន្លែងកំណើតគាត់?

ខ៖គាត់កើតនៅស្រុកនេះអូ! ឈ្នួល...

ក៖ឈ្នួល! ស្រុកក្រចេះ ខេត្តក្រចេះ

ខ៖ខេត្តក្រចេះ គាត់ធើចម្ការនៅនុង!

ក៖ចឹង កូនសុទ្ធតែក្នុងហ្នឹង សុទ្ធតែធើចម្ការនៅហ្នឹងអូ?

ខ៖ចាស​ ហ្នឹងហើយ

ក៖ចុះបងស្រី ទៅធ្វើការនៅខេត្តក្រចេះហ្នឹង ពីឆ្នាំណាដល់ឆ្នាំណា?

ខ៖មួយពាន់ប្រាំបួនរយ...ពីរពាន់ ២០០៤!

ក៖២០០៤! ចាស! ដល់អ្ហឺ...ប៉ុន្មាន បងស្រីផ្លាស់ទៅពេញវិញអ្ហេ?

ខ៖ដល់២០១៨! ចុងឆ្នាំ១៨ ទៅនៅពេញវិញ

ក៖ទៅនៅពេញវិញនែ?

ខ៖ចាស

ក៖ប៉ុន្តែបងស្រី អ្ហឺ...នៅខេត្តក្រចេះហ្នឹងអ្ហេ! ទៅប្រកបមុខរបរធ្វើអ្វី?

ខ៖មុខរបរធើចម្ការ

ក៖ធើចម្ការ

ខ៖ចឹង ចម្ការដីហ្នឹង! អ្ហឺ...បងស្រីដូចថា ខ្លួនឯងហ្នឹង!

ក៖ហ្នឹងហើយ មានការអីខ្លួនឯង រឺក៏កេរអាករ ខាងប្តី?

ខ៖អត់ទាំងអស់!

ក៖ខាងប្តីក៏អត់ ?

ខ៖ខាងណា ក៏អត់ដែរ

ក៖ចឹងធ្វើ...?

ខ៖កំលាំងញើសឈាម ប្តីប្រពន្ធពីនាក់

ក៖ពីរនាក់ហ្នឹង ជួយរកទៅ

ខ៖ហើយបាន...តិចតូចចឹងទៅ យកគេខ្លះទៅ

ក៖ចឹង បានម៉ានហាត់អាហ្នឹងអូ?

ខ៖ចាស បាន៣!៤ហាត់ហ្នឹង

ក៖ដាំអ្វី?

ខ៖ដាំស្វាយចាន់ទី ហើយនិងដំឡូង

ក៖កើតអីចឹង ចាន់ទីហ្នឹង ដាំបានម៉ានឆ្នាំ?

ខ៖បានបីឆ្នាំ

ក៖ដំឡូងអី ដាំបីឆ្នាំចឹង?

ខ៖ដំា! រាល់ឆ្នាំ ដាំផលថ្លៃខ្លះ ថោកខ្លះ ជួនកាលខាតណា ជំនេញ!

ក៖ចឹង ចាន់ទី!​ បានផលហើយណ្ណ?

ខ៖នៅអ្ហេ! មិនទាន់អ្ហេ

ក៖ហ្នឹងហើយ

ខ៖ចាស ហ្នឹងហើយ បើបាន៤ឆ្នាំទៅ៥ឆ្នាំ បាន! បានៗផល

ក៖ហ្នឹង! នៅហ្នឹង​ ប្រកបមុខរបរហ្នឹង តើដូចថា​ជីវភាពយើងហ្នឹង ដូចម្តេចដែរ?

ខ៖រួចពីដៃជើង ធើចម្ការបើអីទៀត ដើរលក់ខ្លះទៅ ហ្នឹងហើយ

ក៖ល្អអ្ហា

ខ៖ចឹងអ្ហា!

ក៖ចាស នៅហ្នឹង មើលទៅ អ្ហឺ...មានជីវភាពបែបណាដែរ? មានមុខរបរអីដែរ ដល់មូលហេតុអី បានផ្លាស់ទៅទៀត?

ខ៖មូលហេតុថា ឈប់ចង់ធើចម្ការ ហត់ពេក!

ក៖អូ...ហត់អ្ហាណា?

ខ៖ហត់ពេក

ក៖ចាស អូ ហ្នឹងអូ ចាស ចាស!

ខ៖ធើចម្ការយូរៗទៅ ជំពាក់គេដែរ(សើច)

ក៖អូ...ចឹង! អត់ទាន់បានផលវាម៉ោអ្ហេ?

ខ៖បានផលដែរ(សើច) តែយើងយករបស់គេតិចតូច ដូចជីដូចអីចឹង ខ្ញុំយកលុយគេទិញចឹងអ្ហា ដល់ម៉ោបានម៉ោ លក់អោយគេវិញអាដែរចឹងអ្ហា

ក៖អូ

ខ៖វា ចឹងអ្ហា

ក៖អូ

ខ៖ចាស

ក៖វាដូចថ្លៃ​ដូចអីអ៊ីណ្ណ?

ខ៖ហ្នឹងហើយ​​ តែអាលូវយើងឈប់ធើចឹងទៅ យើងជួលអោយគេធ្វើទៅ

ក៖ចាស

ខ៖ផ្លាស់ទៅ

ក៖ឈប់ធ្វើវិញអូ?

ខ៖ហ្នឹងហើយ

ក៖រួចទៅៗ ទៅក្នុងពេញ​ ប្រកបមុខរបរអី ធ្វើអី?

ខ៖មុខរបរតិចតួច លក់នៅអ៊ីផ្ទះជាមួយកូន ជាមួយអីចឹង

ក៖ចាស លក់អីគេ ឥវ៉ាន់ចាប់ហ៊ួយអូ?

ខ៖ហ៊ឹម ឥវ៉ាន់ចាប់ហ៊ួយ តិចតួចចឹងទៅ

ក៖ខោអាវអ្ហេ?

ខ​៖លក់ដូរ អោយកូនរៀនអីតិចតួចចឹងទៅ

ក៖នៅជិតសាលាហ្នឹងអ្ហេ?

ខ៖ជិតសាលាអង្គការសាលារដ្ឋ អ្ហា! សាលាឯកជន ភាសាអង់គ្លេស

ក៖អូ...ចឹងស្រួលលក់ដូរដែរ! នៅជិតក្បែរហ្នឹង!

ខ៖ហើយគ្រាន់តែរួចថ្លែផ្ទះគេ បើរួចអ៊ីណា ហូបចុក វាមិនហត់! ជាងនៅអ្ហឺ...ចម្ការ!

ក៖អូ ជួលផ្ទះគេអូ?

ខ៖ហ្នឹងហើយ ជួលផ្ទះគេ។

ក៖ចឹង? មួយខែបានម៉ានដែរ?ម៉ាខែបានម៉ាន?

ខ៖គ្រាន់តែគេ បានបង់ភ្លើងហើយនិងទឹក! ២នាក់កូនហ្នឹងទៅ...

ក៖អូ ពីរនាក់កូនប្រសារ ?

ខ៖ម៉ោរស់ និងរស់ធម្មតា វាមិនជំពាក់គេ ដោះស្រាយម៉ារួច វាមិនសល់ គ្រាន់តែម៉ារួចម៉ាគេរៗ។

ក៖អ្ហឺ...ចឹង សុំបងស្រីបកទៅក្រោយ ហ៊ឹម! ចូលយាយពី ដំណើរជីវិតយើងនៅក្នុងរបបប៉ុលពត ពេលនោះក្នុងរបបនុងហ្នឹង នៅអាយុម៉ាន?

ខ៖ជំនាន់ប៉ុលពត! ខ្ញុំជន្លៀសពី៧៥ តាំងពីពេញម៉ោ! ជន្លៀសតាមផ្លូវលិចទឹក

ក៖ជិះ ជិះពីកាណូត?

ខ៖ជិះពីកាប៉ាល់ម៉ោ!

ក៖ជិះកាប៉ាល់ម៉ោ?

ខ៖ ហ្នឹង! គេបោះ ពីនេះ​ ម៉ោ១៧! បោះឡើង ពីកាប៉ាល់ម៉ោ តាំងពីកាប៉ាល់ម៉ោដល់កន្លែង ស្អី! គេហៅកន្លែង កន្លែង ស្អីទេ!

ក៖អ្ហឹ...គេបោះ?

ខ៖ អាកន្លែងដើមគរម៉ោ ដើមគរ គេហៅស្អីគេទេអាហ្នឹង! តាមផ្លូវមាត់ទន្លេយើងហ្នឹង

ក៖ហើយឈួល អាស្សីស្រុកហ្នឹងម៉ោ ហ្នឹងហើយ!

ក៖ចាស បោះយើង ចូល...

ខ៖បោះយើង បោះ! ឡើងលើហ្នឹងអ្ហា

ក៖អ្ហូ...

ខ៖ចាប់ក្មេង គេបោះទៅ ឡើងល់កាប៉ាល់ ឆ្លងម៉ោ បានម៉ោ ត្រូវចំនុច ដើរត្រង់ហ្នឹងម៉ោ

ក៖ប៉ុន្តែម៉ោជួបជុំគ្រួសារហ្នឹង ទាំងអស់គ្នា

ខ៖ម៉ោដល់ពាងក្នុងហ្នឹង ដើរម៉ោ!

ក៖ដល់ពាងក្នុងហ្នឹង គឺនៅហ្នឹងម៉ង?

ខ៖នៅជាប់រហូត មិនទាន់ដាច់អាពតហ្នឹងអ៊ីណ្ណោះ ជំនាន់អាពត វេទនាចង់ងាប់!

ក៖ហើយអាលូវ យាយទៅ រួចទៅ ដល់ពេលនៅក្នុងពាងក្នុងហ្នឹងម៉ោ ដល់ពេល ហើយកាលហ្នឹង គេអោយបងស្រី ធ្វើអ្វី?

ខ៖កុមារអ្ហា កុមារ!

ក៖កុមារហ្នឹង ធ្វើអីគេ?

ខ៖ទៅដកថ្នាលស្រូវចឹងទៅ ដល់ពេលនេះទៅ ដកអីចឹងទៅហ្នឹអ្ហា

ក​៖ហើយទៅដល់ទៅ ទឹក! រួចទៅម៉េច?

ខ៖មានឈ្លើង មានអីចឹង មានឈ្លើងទៀមចឹងទៅ គេអោយបាយស៊ី យើងអត់ស្គាល់ស្រូវ...

ក៖ទៅដកស្មៅ ទៅដកស្រូវ យើងអត់ដឹង

ខ៖ហ៊ឹម យើងអត់ដឹង ហ្នឹងហើយ គេអោយឈរនៅភ្លឺស្រែ ហើយគេអត់អោយស៊ីបាយទេ ដល់ពេល ដល់ម៉ោង គេអោយចុះទៅទៀត ដល់ចឹងឈ្លើងទៀម ខ្ញុំហ្នឹង អត់ស្គាល់ឈ្លើង ទឹម...

ហើយស្រែកហៅខ្មោច ប្អូនខ្ញុំអ្ហា!

ក៖ចាស

ខ៖បងអើយ សត្វស្អីអ្ហេ ម៉ោទាញ ស្អិតៗហ្នឹង!​ វិលតែគេស្តីអោយថា ម៉េច? អាដែរស្គាល់អ្ហេ អ្នកពេញគេហៅស្អីទេ ប្រជាជនថ្មី!

ក៖អូ ចាស

ខ៖បានតែ យកវៃចោលទាំងអស់អី ទៅសួរអីគេ យកអីគេ យកវៃចោលៗ(សើច)

ក៖ហ៊ឹម?អត់ដឹងថាគេវៃចោលទៀត?

ខ៖ហ្នឹងហើយ អត់ដឹងអ្ហេ តាប៉ៅអស់ហើយ ជើងដៃអីអូ អត់ស្គាល់អ្ហេ! គេអោយលើកអាចម៌ គេអោយទៅដេកវត្ត យាយអ៊ួអូ!

ក៖អាចម៌គោហ្នឹង វាម៉េច?ម៉ាប៉ាគី...

ខ៖ចាស

ក៖ម៉ាប៉ាគីហ្នឹង​លើករួចដែរ

ខ៖លីផង អូសផង យកទៅចាក់ឆ្ងាយអ្ហេ

ក៖ឆ្ងាយពីកន្លែង

ខ៖ឆ្ងាយដែរ ប្រហែល៥០ម៉ែត្រដែរនុង!

ក៖ជួលលើកទៅអោយគេទៅ ?

ខ៖គេជួលយកទៅអោយគេទៅ កាលនុង មេកុងម៉ាហ្នឹង ខាងប្រុស អ៊ីហ៊ួ! អ៊ី ហ៊ួរ លាន់ហ្នឹង

ក៖អ្ហឺ

ខ៖ហើយមីស្រី​ ហ៊ួ លាន់! ប្អូនខាងប្រុស ដាក់អោយ នៅពោធិសាលា ហ្នឹងមេអាពតដែរ

ក៖ហ៊ឹម...

ខ៖វេទនាអ្ហា! ដល់ពេល់ម៉ោទៅ អត់អីស៊ីចឹង ហ្នឹងគេធ្វើក្បឿង អាកន្លែង គេធ្វើផ្លាកហ្នឹង ហើយសាកីហ្នឹង គេយកមកធ្វើក្បឿងអ្ហា ហើយវិទ្យាសាស្ត្រគេហ្នឹង អាក្បឿងពីរហ្នឹង ជាន់ទៅ ជាន់ម៉ោហ្នឹង

ក៖អូ ក្បឿង...

ខ៖ក្បឿងវិទ្យសាស្រ្តគេហ្នឹង ក្បែរនៅវត្តហ្នឹង!

ក៖អាលែង អ្ហឺ...ជាន់ពីអ្ហឺ...

ខ៖អាកន្លែង ជាន់ដូចថា ជាន់ដែលយើងឈរកណ្តាល

ក៖ ដែលបាក់ដើម បាក់កន្ទុយហ្នឹង

ខ៖ចាស

ក៖ហើយដែលបាក់ក្បឿងចូលគ្នាត...

ខ៖អ្ហឺ...ដល់ហើយទៅ ឃ្លានពេក លួចយកអង្ករគេម្នាក់ម៉ាក្តាប់! ដល់ពេលលួចទៅ គេឃើញទាន់ គេចាប់ជាប់ គេចង! ពីរនាក់បងប្អូននឹងសសរហ្នឹង អស់សាច់ហើយ! ស្មានតែគេយកវៃចោលហើយ ដឹងម៉េច ពីរនាក់បង..

ក៖កាលហ្នឹងនៅទូចអូ?

ខ៖នៅទូចអូ! ហ្នឹងហើយ ទូចហ្នឹង!

ក៖ចង?

ខ៖ចង! បានអោយស៊ី

ក៖បានម៉ានម៉ោងទៅ គេលែងវិញ?

ខ៖ល្ងាអូ បានអោយគេលែងវិញ ដល់ហើយទៅ​ ម៉ែដឹងពិបាកពេក ខ្ញុំសុំដេញចាប់ នៅសាលាត្រើយម្ខាង៩អូ អាកន្លែង! ដែលកន្លែងស្ពាន ស្ពានយោងអូ

ក៖ចាស

ខ៖ទៅជាមួយម៉ែ ទៅចាំចាបអូ

ក៖ទៅចាំចាប!  
ខ៖ហ្នឹងហើយ ទៅចាំចាបនុង ម៉ែដកព្រលឹត ដកក្រអៅឈូក អ្ហឺ...ផ្កាឈូកហ្នឹង អាទន់ៗហ្នឹង ផ្លែធើនំ បុកធើនំអោយកូន អោយស៊ី! ហើយដាក់ម៉ោ ម៉ាចង្អាម ពីរចង្អាម! រាប់បានទៅ រួចទៅស៊ីទៅ ហើយអ្ហឺ...អូសមួយបុកអង្ករស្រូវ ដូចអ្ហឺ...គួរស្រូវអីគេនោះ

ក៖បូតគួរស្រូវ?

ខ៖បូតគួរស្រូវ យើងបុកអង្ករ ធើកំប៉ុងហ្នឹង ដាក់ដីបុកទៅ

ក៖បុកកំប៉ុងហ្នឹង ចាស

ខ៖បុកដីដាក់ទៅ ហើយយប់ឡើងបានម៉ោផ្ទះវិញ

ក៖អូ ចឹងយប់ឡើង គេអោយមកផ្ទះវិញ? គេនៅអ៊ីផ្ទះយើងវិញអូ?

ខ៖ចាស រួចទៅដល់ម៉ែ អោយត្រលប់មកវិញ

ក៖ម៉ោមួយគាត់វិញម៉ោ

ខ៖ម៉ោមួយគាត់វិញម៉ោ អត់មានដែរ បានម៉ានថ្ងៃបែកទៀត គេអោយទៅអ៊ីអ្ហឺ...កុមារទៀត

ក៖ហើយអ្ហឺ...កុមារគឺនៅជាមួយកុមារ

ខ៖ទឹងអស់!

ក៖ច្រើនអ្ហា

ខ៖ហើយដល់ទៅគ្មានកូន គ្មានអីទេ

ក៖ហើយទៅ ចាំអ្ហេ ម៉ាននាក់?

ខ៖អ្ហឺ...ច្រើនអ្ហា

ក៖អ្ហឺ..ហើយទៅដេកហាលមូស

ខ៖ដេកក្រោយផ្ទះ ដេកហាលផ្ទះ ដេកអានាបលើផ្ទះហ្នឹង តំរៀបជួរគ្នាហ្នឹងទៅ

ក៖មានខ្មើយ ម៉ុងទៀតអ្ហេ?

ខ៖គ្មានទេ ក្បាលផ្ទាល់នៅអានាបហ្នឹងទៅ

ក៖អូ...

ខ៖ខោខ្លី មួយចឹងទៅ​ អត់មានអាវចឹង រងា ដេកអោបដៃហ្នឹងទៅ

ក៖អ៊្ហូ...

ខ៖គ្មាអីស្លៀកពាក់ ជំនាន់ហ្នឹង

ក៖អ្ហឺ...គេក៏មិនចែកអោយយើងដែរ?

ខ៖អត់ទេ

ក៖ចុះកាលដាច់អាពតហ្នឹងម៉ោ ដាច់អាពតហ្នឹង ដល់ពេល ហ្នឹង!ចាំតែប៉ុនៗហ្នឹងទេ កាលជំនាន់ប៉ុលពត?

ខ៖ហ្នឹងហើយ

ក៖អូ រួចហើយធើទៅ គេអោយធើអីហ្នឹង ធើដល់ណាដល់ណ្ណី​ទៀត អត់ទេ?

ខ៖អត់ទេ មានតែប៉ុហ្នឹង

ក៖ហើយក្រែងដាច់អាពតអូ?

ខ៖ចាស

ក៖ទៅ! ដឹងហើយ ដឹងថា គេវៃដាច់អីអ្ហេ

ខ៖អត់ដឹងអ្ហេ ម៉ាតាបស់ដែរ ទម្រាំតែដឹងដាច់ហើយ

ក៖ចាស

ខ៖បែកអាពត លឺកាំភ្លើងក្តុងៗ នៅអ៊ីលិច អាកើតអូ

ក៖ចាស

ខ៖ហើយម៉ែ មិនដឹងថាណា អីណា ហើយយើងក៏ដឹង វាវៃចឹង ក៏រត់ម៉ោផ្ទះ រត់ម៉ោរកបងប្អូន ឈ្មោះស្រីហួច មីទូចហ្នឹង

ក៖អូ អូ

ខ៖នៅតា...ហ្នឹង នៅ៤នាក់ហ្នឹង

ក៖ចាស​

ខ៖ចឹង

ក៖ម៉ែឪអត់ទាន់ឃើញទេ

ខ៖អត់ទាន់ឃើញទេ ដល់ហើយទៅ ឃើញគេដណ្តើម ដណ្តើមនៅឃ្លាំងផ្ទះឯង ចាស់ហ្នឹង

ក៖ចាស

ខ៖អាផ្ទះកាលុក អីហ្នឹង!នៅសាលារៀន នៅឃុំអ៊ីមុខយើងហ្នឹង

ក៖ចាស

ខ៖ហ្នឹង គេធ្វើរោងបាយហ្នឹង

ខ៖ចាស

ក៖គេដណ្តើមអង្ករ ដណ្តើមស្រូវ ដណ្តើមស្ករគ្នា

ខ៖ឃើញគេ...

ដណ្តើមគ្នា បងឯងហ្នឹង ក៏មកគេដែរ បានតិចតួចហ្នឹង យកស្ករ យកអីហ្នឹង បានស្ករ បងឯងខ្វេះស្ករ អោន ធ្លាក់ចូលក្នុងពាងហ្នឹង លង់ទឹកស្ករក៏ឃើញ(សើច)

ក៖(សើច)

ខ៖ អ្ហឺ...វេទនា!

ក៖(សើច)ចែឯង ធ្លាក់ក្នុងពាងស្ករ?

ខ៖ហ៊ឹម! បងឯងអ្ហា អ្នកធ្លាក់អ្ហា!

ក៖អូ ចឹង អូ?

ខ៖ធ្លាក់ក្នុងពាងស្ករ លើកឡើងម៉ោ ធ្លាក់ក្នុងពាងស្ករ

ក៖(សើច)លើកម៉ោ ជាប់ស្ករស្អិត(សើច) អ្ហូ...

ខ៖ចាស ស្អិត ជញ្ចូនស្ករ ជញ្ចូនស្ករហ្នឹង បានរកម៉ែ រកឪឃើញ ហ្នឹងហើយ!

ក៖អូ...

ខ៖ប៉ា ខាងកសិកម្ម ខាងធើផ្ទះគេ ស្គាល់គាត់ម៉ោ!​ ប្អូនហ្នឹង ជួនណាឯងនៅទូចអូ

ក៖ចាស

ខ៖ជូនគេយកអំបិល យកអី បានតិចតួចហ្នឹង​ ជំនាន់នុង រួចគាស់ជញ្ជាំងផ្ទះយាយ មានអ៊ីណា គេយកទៅធ្វើរោងបាយអស់ហើយ គាត់យកអស់ ផ្ទះនៅពេញហ្នឹង

ក៖រួចក៏ ក៏គាស់ទាំងជញ្ជាំង គាស់អីម៉ោ

ខ៖ផ្ទះ ចុះទូចហ្នឹង!

ក៖ល្មមនៅ អីចឹងទៅ នែ! ចាស...

ខ៖គេគាស់យកគ្រប់គ្នា ទូចៗចឹងទៅ ទៅគាស់អីក្មេងៗអ្ហូ? បងឯងចឹងទៅ គ្មានបានយកតែតិចតួចហ្នឹងផង បានស្ករ បានអំបិល បានតែប៉ុហ្នឹង អត់បានអីទេ គេដណ្តើមគ្នាលាន់ ចុះយើងមានទួលអ៊ីរួច នៅទូចៗចឹង ប៉ុហ្នឹង!

ក៖អូ រួចទៅ! អ្ហូ​ ប្រកបមុខរបរ...របរអីដាច់ពីអាពត បានម៉ោជាមួយ ម្តាយឪពុកហ្នឹង?

ខ៖ម្តាយឪពុកលក់ ហើយកាលហ្នឹង​មានអី រកលាស់

ក៖រកលាស់?

ខ៖ហ៊ឹម រកលាស់ហាលនៅហ្នឹងចឹងទៅ ម៉ែ! ធើនំ ធើអីលក់ចឹងទៅ

ក៖កាលហ្នឹង​ គេលក់ម៉េចលាស់ រួចទៅ...

ខ៖ ដូរកំប៉ុង ដូរអង្ករទេ

ក៖ម៉ាកំប៉ុង ដូរអង្ករទេ មិនទាន់មានលុយហង ណា!

ខ៖នៅទេ

ក៖អូ

ខ៖កាលហ្នឹង ក៏ដូរអង្ករដែរ ស្រាអីនុង!

ក៖ធើនំ ធើនំអីកាលនុងហ្នឹង?

ខ៖កាលនុងធើនំក្រូច ពងអង្សង អីហ្នឹង! ម៉ែ...

ក៖ដើរលក់ទៅ ចាស!

ខ៖ធើលក់អ្ហី...ថ្នល់មុខថ្នល់ ហី! ផ្ទះនេះហ្នឹង!

ក៖នៅអ៊ីណា? ខ្ញុំអត់ដឹងផង

ខ៖ផ្ទះអ្ហឺ...នេះអ្ហា នៅក្រោមនៀក ផ្ទះត្រខុប!

ក៖អូ កន្លែងផ្ទះ លិចអ៊ីណ្ណោះហ្នឹងអូ?

ខ៖នៅរោងហ្នឹង រោងហ្នឹង រោងឯង ដឹងគេយកបាន ឯងគេអត់យកអ្ហេ បានឯង គេអត់យកអ្ហេ ដែលខ្ញុំបានហើយ គេយកអស់អ្ហា

ក៖រួចទៅ បានចេញអ៊ីនោះ គេបានយកទៅ?

ខ៖ណ្ណោះសាលាមេឃុំ រៀនសាលាឃុំ គេអត់អោយនៅអ្ហេ! គេធើសាលាឃុំ

ក៖ចាស

ខ៖គេដូរអោយយើងទៅនៅហ្នឹងដកយកទៅ

ក៖អូ ចឹង កន្លែងណ្ណោះ គេដូរទៅ អូ...ចឹងអូ?

ខ៖ហ្នឹងហើយ ដូរទៅ គេយកទៅនៅហ្នឹងទៅ

ក៖ចាស

ខ៖នៅតែពីរនាក់អូ

ក៖ដូរទៅហ្នឹង

ខ៖នៅសាលាឃុំ ដល់ពេលចឹងទៅ

ក៖អូ នៅម៉ោនៅមុខហ្នឹងទៀត អានៅម៉ោមុខផ្ទះ ហើយអាគេ នៅមុខទៀត

ម៉េចបានមិននៅហ្នឹងទៀត?

ខ៖ដឹងអាម៉េចផង នៅជំនាន់នុង

ក៖អូ...

ខ៖ដូរទៅនៅហ្នឹងទៅ រួចទៅ ដល់ពេលគេលក់ មកវិញ សុំគេលក់វិញ ដីនោះអូ! ដីយើងដែរ ដូរឃុំមកវិញ ទិញគេវិញ ទិញពីឃុំមកវិញ

ក៖ចាស

ខ៖ទិញពីឃុំម៉ោវិញ

ក៖ចឹង ហ្នឹងហើយ

ខ៖ថាក្នុងទៅតាមទិញគេវិញហ្នឹង

ក៖ចាស​

ខ៖ហើយបានដីហ្នឹងមកវិញ

ក៖ចាស

ខ៖ចាស

ក៖ហើយប្រកបមុខរបរអីចឹង រហូតអ៊ីណ្ណ?

ខ៖ហ្នឹងហើយ ដ៏ទៅម៉ែហ្នឹង​ គាត់ទៅរកស៊ី អូសស្វាយគេហ្នឹង ជិះកង់

ក៖អូ ជិះជាមួយគេដែរ?

ខ៖ហ៊ឹម ទៅជាមួយហ្នឹង ទៅជាមួយហ្នឹង!

ក៖ហើយហួសទៅនៅអ៊ីហ្នឹង អូស្វាយ!

ខ៖អូ ស្វាយជាមួយអ៊ី អ្ហឺ...កាលហ្នឹងចែហ៊ួអីហ្នឹង

ក៖ហើយទៅនៅអូស្វាយ?

ខ៖អូស្វាយជាមួយនឹង អ៊ីគីមសួ អីហ្នឹង ហើយ...យាយយីម យាយអីហ្នឹង

ក៖ចាស

ខ៖សុទ្ធជើងទៅរកស៊ីនៅអូស្វាយនៅនឹងគេហ្នឹង ​ជិះកង់ទៅអ្ហា

ក៖អូ...ចំណាប់ណាស់

ខ៖ហ្នឹងហើយ

ក៖រហូតដល់អូ ស្វាយជិះកង់!

ខ៖ចាស​ តាសុទ្ធ តាអីហ្នឹង ណាប់កាលនុង! ជាមួយគាត់ ហើយអ្នក ហើយអ្នកព្រៃកាប៉ៅ ហើយព្រៃដូងអីនុង ប្រហែល៤!១០នាក់ជាង

ក៖អ៊ូ...

ខ៖គ្នាយើងហ្នឹងអ្ហា ជិះកង់ទៅអ្ហា

ក​៖អូ...

ខ៖មានលុយ២! ៣ជីហ្នឹង! មកទិញយកសារុង ហើយម៉ោទិញ យកមកលក់ម៉ោស្រុកខ្មែរវិញហ្នឹង

ក៖ចាស​ កាលហ្នឹង

ក៖ហើយកាលនុង គាត់មានបានយាយថា តើគាត់ទៅទិញហ្នឹង ទៅមានការ?

ហើយម៉េចទៅ?

ខ៖ងាប់តាមផ្លូវ ក៏ឃើញ ប្លន់ក៏ឃើញដែរ

ក៖ហ៊ឹម!

ខ៖ទាហានចាប់ប្លន់ក៏ឃើញដែរ ឃើញ! ងាប់តាមផ្លូវ ក៏ឃើញដេកផ្លូវ ផ្លូវ! ដេកព្រលឹមឡើងក៏ឃើញអ្ហា! ខ្មោចនៅនឹងផ្លូវក៏ឃើញអ្ហា គាត់ថាគាត់ឃើញវេទនាអ្ហា!

ក៖ចឹង? ទៅហ្នឹង មែននៅក្នុងផ្ទះប្រជាជន?

ខ៖អត់មានអ្ហេ នៅហ៊ឹម! ព្រៃម៉ង! ចម្ការព្រៃ ! ឆ្លងតាមព្រៃម៉ង ប្រវត្តិម៉ែ!

ក៖ចឹង! កាលហ្នឹង វាក៏វា នៅសល់ខ្លួនដែរ?

ខ៖មាន! អាខ្លះដាច់ដៃ ដាច់ជើង អាខ្លះ ជាន់មីនគេ មីនអាពតប៉ាកអ្ហា!

ខ្លះងាប់ទៅ គ្មានអីបានមកវិញ ខ្លះក៏មិនបាន

ក៖ងាប់ចោល ងាប់ចោល ?

ខ៖អ្ហើ ហ្នឹងហើយ ចោលកូន ចោលចៅទៅ!​

ក៖ចឹង?

ខ​៖រួចទៅចំណាយអីអ្ហេ?

ក៖គាត់ចំណាយអី

ខ៖យកម៉ោ ដូរអង្ករ! ជួយចិញ្ចឹមកូន យកម៉ោ តទៅអាលូវហ្នឹងអ្ហា ចឹងទៅ! មានគេ មានអ្ហេ ទាល់សម័យអាលូវបានគេ បានក្រោយ ប្រុសៗក្រោយ! អាហ្នឹងនៅក្រោមអី ប្រទេសគេរៀងគ្រាន់បើ...ហើយ គេជឿនលឿនហើយ បានមានលុយចាយ មានអី!

ក៖អ្ហា បានប្អូនៗក្រោយម៉ោហ្នឹង?

ខ៖ចាស បានប្អូនៗក្រោយម៉ោ អោយវារៀនហ្នឹង បានអីចឹងទៅ! តែយើងទេ ២!៣នាក់ហ្នឹងទេ

ក៖កំសត់!

ខ​៖កំសត់អ្ហា ថាស្បែកជើងរកពាកមិនបានហង ទៅរៀន! កាន់បាយកកទៅរៀន

ក៖ហ៊ឹម!

ខ៖វេទនាអ្ហា! សួរតាគ្រីទៅ

ក៖ហ៊ឹម!  
ខ៖តែស្បែកជើង គ្មានស្បែកជើងហង តែខោអាវមួយ បងពាក់ទៅ យើងម៉ោវិញ សុំពាក់ទៅរៀន!

ក៖ចាស ផ្លាស់ប្តូរ?

ខ៖ផ្លាស់ប្តូរគ្នាទៅ ជំនាន់នុង! ចឹងបានថា​ គេមានលុយយើងកាត់ទៅ យើងអត់ តហើយទៅ យើងជួបតែប៉ុហ្នឹង យើងសល់តែប៉ុហ្នឹង

ក៖ចាស

ខ៖ចាស ហ្នឹងហើយ

ក៖បងស្រី យាយពីប្រវត្តិជិវិតយើង ចាប់ដៃជាគ្រួសារមួយ កសាងជីវិតយើងនៀក ជាមួយស្វាមីយើង តើស្វាមីយើងដឹង ធុរះយើង ពេលដែលយើងមានទម្ងន់ ពោះធំហ្នឹង ហើយយើងកូនខ្ចីអី តើគាត់ដឹង អ្ហឺ...ធុរះយើងដែរ​?

ខ៖កូនទី១ ទី២ដឹង!​ ទី៣​អត់សូវដឹងទេ ដ៏ទៅនៅចម្ការហ្នឹង ចេះខិលខូចចឹងទៅ ធើបាបចិត្ត ធើបាបអីចឹងទៅ ហើយយើងទ្រាំមិនបានអី វាឈ្លោះប្រកែកគ្នាតិចតួចអីចឹងទៅ ដល់ហើយទៅ ដ៏មានការឈ្លោះខ្លាំងចឹងទៅ ក៏ចាប់ផ្តើមបែកចិត្តគ្នាទៅវិញទៅម៉ោចឹង!បែកគ្នា អាលូវ ដ៏អាលូវបែកគ្នាហើយ

កនិងខ៖ចែកផ្លូវគ្នាហើយអស់ហើយ

ខ៖ដាច់ហើយ អត់មានទុកសំបុត្រ លែងលះគ្នាអស់ហើយ

ក៖ អូ...ចឹងអ្ហេ?ចឹងបានន័យថាគាត់មានស្រីអី?

ខ៖មានស្រីក្រោយ ហ្នឹងហើយ

ក៖អូ

ខ៖វេទនាអស់អី ចឹងទៅ អស់លុយអស់កាក់ចឹងទៅ ហើយទៅមានក៏...ប៉ុន្តែយើងខ្ជិលយាយ!  
ក៖ប៉ុន្តែថាដីអីៗហ្នឹងទៅ បានម៉ោសំរួលអ្ហេ?

ខ៖ចាស​ អត់ទេ យើងអោយគេធ្វើហ្នឹង យក៣០០០!  
ក​៖ចែកផ្លូវគ្នាហើយ ចឹងកាលនុងនៅពេញហ្នឹង អ៊ី! បងស្រីបាន...ដូចថា​លុយកាក់អីានទិញដីនៅពេញ បានក្បាលម៉ាន បណ្តោយម៉ាន?

ខ៖បាន! ក្បាល៥! បណ្តោយ២០!

ក៖កាលទិញនុងម៉ាន?

ខ៖ គេលក់អោយ១២០០០! គេលក់ដីចម្ការ ដីអីខ្លះហ្នឹងទៅ ផ្សំគ្នាទៅ​ ទិញ! ដោយសារអាលូវហ្នឹង សល់ទិញ របស់អីតិចតួចហ្នឹងទៅ តែមិនទាន់ធើផ្ទះទេ នៅផ្ទះជួល

ក៖នៅ! គេហៅទិញដីអ្ហាណា នៅកន្លែងហ្នឹង ហៅស្អីគេ?

ខ៖នៅផ្លូវជាតិលេខ៣ នៅទឹកថ្លា

ក៖ចាស ហើយកន្លែងហ្នឹង នៅកន្លែងដូចថា មានមនុស្សច្រើនអ៊ូអរអ្ហេ?

ខ៖មានមនុស្សនៅច្រើន មានរោងចក្រ មានអីពេញវាលអ្ហា

ក៖អូ ចឹងទេ

ខ៖កន្លែងគេ អភិវឌ្ឍន៍

ក៖ធើផ្ទះនៅអ្ហាចឹង! មានផ្ទះនៅអ្ហា មានសន្សំលុយធើផ្ទះនៅអ្ហា?

ខ៖មិនទាន់បានសន្សំលុយហង អាលូវ វាអត់! (សើច)

ក៖ហ៊ឹម(សើច)

ខ៖រកម្ងៃស៊ីម្ងៃ ស៊ីរាល់ថ្ងៃ វាអត់សល់ បង់ថ្លៃផ្ទះ ថ្លៃកូនរៀន ថ្លៃអីចឹងទៅ បែងចែកអោយទៅ កូនរៀននៅស្រុកខ្លះ​ នៅស្រុកខ្លះចឹងទៅ

ក៖អាលូវ បងស្រីមានពាក្យពេចន៍អី ដើម្បីផ្តាំផ្ញើ ដល់កូនចៅ និងប្អូនៗជំនាន់ក្រោយទៀតអ្ហាណា ហ្នឹង! នៅខ្សែរជីវិតយើង

ខ៖អ្ហឺ...គ្រាន់តែថា ផ្តាំទៅប្អូនៗ ថាខ្សែរជីវិត មិនសូវស្រួលទេ​ បើយើងមានគ្រួសារ ត្រូវចេះអត់អោនគ្នា ត្រូវចេះ កុំខិលខូច កុំធើបាបប្រពន្ធកូន អោយខំប្រឹងរកស៊ីទៅ មានបានចឹងទៅ កូនក៏សប្បាយចិត្តដែរ បើយើងអត់ កូនក៏អត់សូវសប្បាយដែរ បើយើងអោយកូនរៀនចេះដឹង បើអត់ចេះដឹងទៅ យើងនឹងវេទនាចិត្តចឹងម្តាយអូ! ហ្នឹងហើយ កុំអោយពិបាកដូចជំនាន់អាលូវនេះ

ក៖ម៉េចទៀត?

ខ៖ប៉ុហ្នឹង

ក៖ចឹងអូ?

ចឹង ខ្ញុំសុំអ្ហឺ...អរគុណបងស្រីច្រើនដែលបានអនុញ្ញាតិអោយខ្ញុំ អ្ហឺ...សម្ភាសអំពី អ្ហឺ...អ្ហឺ...ជិវប្រវត្តិដំណើរជីវិតផសបងស្រី។ ចាស ចឹងខ្ញុំសុំថតរូបមួយប៉ុស្តិ៍ ហើយនិងអស់បទសម្ភាសហ្នឹង ទៅដាក់សកលវិទ្យាល័យBYU នៅUSA តើបងស្រីអោយប្អូនយកទៅដាក់ នៅគេហទំព័រហ្នឹងបានទេ?

ខ៖បានតា!

ក៖ចាស បាន! ចឹងខ្ញុំសុំជូនពរបងស្រី អោយអ្ហឺ...អាយុ វណ្ណ: សុខ: ពាល: កុំបីឃ្លាឃ្លាតឡើយ ចាស!ខ្ញុំជម្រាបលា

ខ៖ចាស អរគុណច្រើន!

ក៖អរគុណច្រើន៕